Nový Most

Nový Most (Den nye bro) er en bro som går over Donau i Slovakias hovedstad, Bratislava. Broen ble bygget i årene 1967-1972, etter et arkitektonisk utkast fra A. Tesar, J. Lacko og I. Slamén. Nový Most er det 26. og laveste medlemmet i organisasjonen World Federation of Great Towers. Den er også den eneste broen som er medlem i WFGT. Broen har en hovedspennvidde på 303 meter, og er en stålkonstruksjon båret av stålwire. Den totale lengde på broen er 430,8 meter, bredden 21 meter, og vekten 7.537 tonn. Broen har et 80 meter høyt tårn, der det ligger en restaurant. Tårnet har gitt broen kallenavnet "UFO-broen". Referanser Eksterne lenker (en) Most SNP – kategori av bilder, video eller lyd på Commons (en) Nový most (Bratislava) – galleri av bilder, video eller lyd på Commons